Gliwice: ôdzyskane nŏczynie zygrodowe
39 lŏt stary chop ôdpowiy za raub mebli zygrodowych. Jego łupym padły zŏfy, stoły, stołki, a nawet rośliny w dōnicach. Sznadarzi ôdzyskali 8 tys. zł wert stracōny statek. Chop prziznoł sie do porwaniŏ, grozi mu do 5 lŏt pozbyciŏ swobody.
Ôdzyskane ôd policyje przedmioty to je nŏczynie zygrodowe skradziōne z jednego z gliwickich lokalōw gastrōnōmicznych. Pod ôsłōnōm nocy sprŏwca wyniōs z restauracyjnego zygrodu moc sprzyntōw, m. in. stoły, zŏfy, stołki.
Intynsywnŏ robota śledczych z gliwickij „jedynki” prziniosła efekty. W wyniku przekludzōnych czynności ôbsztalowano było podyjzdrzanego. To 39-latek ze strzōdmieściŏ. Mōndurowi nawiydziyli go w dōma. Chop prziznoł sie do winy i wydoł porwane nŏczynie.
Jak sie pokŏzało, 39-latek mŏ na swojim kōncie jeszcze inksze podobne czyny – m. in. raub przedmiotōw z dwōch tanksztelōw na terynie Gliwic. Ôstoł zastawiōny, hned stanie przed gyrichtym. Grozi mu ôd 3 miesiyncy do 5 lŏt heresztu.
Zdrzōdło: KMP Gliwice
szl_Latn szl_Latn szl_Latn szl_Latn szl_Latn szl_Latn